Oxuyub-qavrama • Söz ehtiyatı

Axşamayaxın işləməkdən, ora-bura qaçmaqdan ayaqlarım və qollarım ağrıyırdı. Həsrətlə çadırda uzanacağım anı gözləyirdim. Birdən-birə göyün üzünü qara buludlar aldı, meşəyə qaranlıq çökdü. Qatı zülməti yalnız ildırım öz parlaq işığı ilə arabir yarırdı. Bir azdan yağış başladı və hərə öz çadırına çəkildi...

Gecənin bir vaxtı atam ildırım səsinə yuxudan oyanıb mənə baxdı:

- Sən niyə yatmırsan? - deyə yavaşca soruşdu.

- Mən qorxuram, ata. Gör necə ildırım çaxır!.. Külək də vıyıldayır... Ağaclar elə cırıldayır ki, adamı vahimə basır. Yağışın səsi də bir tərəfdən... Elə bil kimsə çadırı döyür.

- Nə danışırsan, oğlum?! Bütün bunlar təbiətin simfoniyasıdır. Bu musiqini duymaq üçün həmin səsləri başqa cür dinləməlisən.

- Başqa cür, necə? - deyə təəccüblə soruşdum. - Bir diqqətlə qulaq as! İldırım sanki səma təbilləridir. Ağaclar böyük skripkalar kimi çalır. Külək min cür səslə oxuyur. Yağış öz simlərini göydən yerəcən uzatmış nəhəng arfaya bənzəyir. Otlar da bu qəribə konsertə valeh olaraq xışıldayır. Bütün bunlardan isə mənim sənə dediyim təbiət simfoniyası yaranır. Mən meşənin sehrli simfoniyasını heyranlıqla dinləyərək yavaş-yavaş yuxuya getdim. | Söz boğçası • həsəd aparmaq • simfoniya • tala • arfa • füsunkar • ehmalca • təbil

| Söz ehtiyatı

| b |  | İzahları oxuyun. "Söz boğçası"ndan uyğun gələn sözləri seçin.

Üçbucaq formasında çərçivənin içərisinə müxtəlif uzunluqda simlər çəkilmiş musiqi aləti |
Hər iki üzünə dəri çəkilmiş silindrşəkilli zərb aləti |
|  | Orkestr üçün yazılmış böyük musiqi əsəri

| Düşün və cavab ver

| c |  | Yuxarıdakı izahlardan çıxış edərək müəllifin istifadə etdiyi bənzətmələri şərh edin. Bəs siz təbiətdəki səsləri nəyə bənzədərdiniz?

| ç |  | Sizcə, günəşli bir yay səhərində meşə simfoniyası necə səslənə bilər?