Oxu (bədii mətn)

| Fərd və toplum

1-ci fəsil |  | 1 | a |  | "Əməkdaşlıq", "qayğıkeşlik" sözlərini izah edin. Sizcə, həyatda uğur qazanmaq üçün bu keyfiyyətlər insana necə kömək edə bilər?

Uğurun sirri

I hissə | Paltardəyişmə otağında ağır sükut var idi. Hamı pərt vəziyyətdə oturub başını aşağı salmışdı. Qapı açıldı Rüfət müəllim otağa daxil oldu. - Hə, uşaqlar, növbəti oyunu da uduzduq... Özü də 1:4 hesabı ilə. Nə baş verir? Niyə qalib gələ bilmirsiniz? Heç kimdən səs çıxmadı. Elə bil qurbağa gölünə daş atmışdılar. - Kapitan, bəlkə, sən deyəsən? - Rüfət müəllim üzünü Ceyhuna tutdu. - Müəllim, mən nə edim?! Yeganə qolu mən vurdum. Oynaya bilmirlər də! - Bəs sənə topu kim ötürdü? - Natiq dözməyib onun üzünə bozardı. - Bacarırdın, özün vurardın. Uşaqların hay-küyü otağı başına götürdü. Rüfət müəllim səsini qaldırmalı oldu:

| - Sakit!.. Biri top ötürdü, biri qol vurdu... Bunlar səbəb deyil. Fakt budur ki, siz məğlubiyyətə uğradınız. İndi mən istəyirəm, oyun taktikasını müzakirə edəsiniz. Boşluqları tapasınız. Ceyhun qəti səslə dedi: -Qapıçını dəyişmək lazımdır. Mən saydım: onlar beş dəfə hücuma keçdilər, dördü qolla nəticələndi. Nihad eləcə qapıdan kecən topların dalınca baxırdı. Nihad ağlamsındı: Mən nə edə bilərdim?! Onların hücumçuları hər dəfə mənimlə təkbətək çıxırdılar. Axı mən o boyda qapını tək necə qoruya bilərəm?! Müdafiəmiz... Rüfət müəllim onun sözünü kəsib söhbətə yekun vurdu: - Uşaqlar, mən oyunu diqqətlə izləyirdim. Sizin hər biriniz fiziki və texniki baxımdan rəqib oyunçulardan üstün idiniz, Amma uğuru onlar qazandılar. Bilirsiniz niyə?.. Növbəti məşqdə səbəbini sizə izah edəcəyəm. Sabah saat 3-də idman zalında görüşərik. Minifutbol məşqimiz olacaq.