Söz ehtiyatı • Yazı • Oxu

| Söz ehtiyatı

1 | a |  | Cümlələrdə fərqləndirilmiş sözləri "Söz boğçası"ndakı ifadələrlə uyğunlaşdırın. 1. Kərim boy-buxunu ilə yaşıdlarından fərqlənirdi. 2. Yurdumuzun intiqamını yağılardan aldıq. 3. Qədim türklərin etiqadına görə, qurd müqəddəs heyvan sayılırdı.

| Düşün və cavab ver

| b |  | Sizcə, nə üçün Paris Axillesin məhz dabanını nişan almışdı? Mətnin məzmununa və illüstrasiyaya əsasən fikrinizi izah edin.

| c |  | Mətnə istinad edərək "Axilles dabanı" ifadəsinin mənasını izah edin.

| Yazı

| ç |  | Tanışlarınızdan birinin xarakterindəki zəifcəhəti - "Axilles dabanı"nı müəyyən edin. Ona məktub yazın və bundan xilas olmaq üçün məsləhətlər verin.

2 | a |  | "Düyünə düşmək", "düyünə salmaq" ifadələrini izah edin. Daha sonra aşağıdakı mətni oxuyun və tapşırıqları yerinə yetirin.

Qordi düyünü

Deyilənə görə, Yunanıstan şəhərlərindən birinin hakimi yerinə varis qoyma dan vəfat edir. Orakul deyir ki, şəhərə araba ilə daxil olan ilk şəxs hökmdar olacaq.
Elə bu vaxt Qordi adlı bir kəndli öz arabasında şəhər darvazasından içəri
girir və camaat onu hökmdar taxtına oturdur. Taleyinə təşəkkür əlaməti
olaraq Qordi arabasını hündür bir sütuna bağlayır. Kəndiri elə
düyünləyir ki, heç kim bu düyünü aça bilmir. Orakul bunu
belə yozur ki, kim bu düyünü açsa, bütün Asiyanın
hakimi olacaq.

Əsrlər keçir. Bir gün Makedoniyalı İsgəndər
həmin şəhərə gəlir. Sütuna bağlanan arabanı
görən sərkərdə yerli adamlardan: "Bu nədir?"
- deyə soruşur. Yerlilər Qordi düyününün
tarixçəsini və orakulun yozmasını ona danışırlar.

Bunu eşidən İsgəndər qılıncını çıxarıb bir
zərbə ilə düyünü kəsirvə deyir: "Orakul haqlı idi".

Bundan sonra İsgəndər yürüşlərinə davam edərək,
doğrudan da, bütün Asiyanın hakimi olur.