Dil qaydaları

| Sözün quruluşca növləri

5 | a |  | Uyğunluğu müəyyən edin.
1 meşə 2 meşənin 3 meşəlik 4 meşəbəyi |  | a Leksik şəkilçisi var. b Yalnız kökdən ibarətdir. c Tərkibində iki söz var. ç Tərkibində yalnız qrammatik şəkilçi var.

Yadda saxla

Dilin lüğət tərkibi daim yeni sözlər hesabına zənginləşir. Yeni sözlərin yaranma yollarından biri sözlərə leksik şəkilçilər artırmaqdır. Belə sözlər düzəltmə sözlər adlanır.

yüksək - uca, hündür
yüksəklik - yüksəkdə olan sahə, dağlıq, təpəlik

Yeni sözlər həm də iki və daha artıq sözün birləşməsi yolu ilə yaranır. Belə sözlər mürəkkəb sözlər adlanır.

Çobanyastığı - çiçək adı. Çoban və yastıq sözlərinin birləşməsindən yaranıb.

Bir kökdən, ya da kök və qrammatik şəkilçidən ibarət sözlər sadə sözlərdir. Məsələn: dəftər, almalar, gəldi və s.

| b |  | Verilmiş sözlərin quruluşca növünü müəyyənləşdirin. kəpənək, aşsüzən, məktəbli, dostlar, toz-torpaq, yaxınlaşdı

| c |  | Yalnız sadə sözlərdən ibarət atalar sözünü seçin. a. Qorxaq öz kölgəsindən də qorxar, b. Dünyada ən yaxşı şey yaxşılıqdır, c. Dost dostun eybini üzünə deyər, d. Düzlük xoşbəxtliyin açarıdır.
| Diqqət et Düzəltmə sözlə sözün kökü arasında məna bağlılığı olur. qoru(maq) - müdafiə etmək qoruq - xüsusi mühafizə edilən ərazi

| ç |  | Verilmiş sözlərə leksik şəkilçilər artırmaqla düzəltmə sözlər yaradın. Həmin sözlərin izahlarını yazın.
1. Çalışmaq - bir şeyi əldə etmək üçün səy göstərmək; 2. Gəmi - su nəqliyyatı vasitəsi; 3. Söyüd - rütubətli yerlərdə bitən ensiz yarpaqlı ağac. | Çalış + leksik şəkilçi = ? Gəmi + leksik şəkilçi = ? Söyüd + leksik şəkilçi = ?

| d |  | Sözləri uyğunlaşdıraraq mürəkkəb sözlər düzəldin. ayaq, qızıl, bucaq, daş, qırx, gül, üç, Ağ