2-ci fəsil | Oxuyub-qavrama

| Hacı Qara

1 | a |  | "Filankəs Hacı Qaradır" ifadəsini eşitmisinizmi? Həmin adamın adı Hacı Qara olmadığı halda, görəsən, onu niyə belə adlandırırlar?

| b |  | Mətni rollar üzrə oxuyun.

Ağcabədi kəndi. Parça dükanı. Hacı Qara əlində yarım arşın bikef oturub.

Hacı Qara (narazılıqla). Allah kəssin belə alış-verişi! Üç aydır, mal gətirmişəm, bir top da satmamışam. Bu bazarla heç bir ilə də bunları satıb qurtara bilməyəcəyəm. Evim yıxıldı getdi! Bu nə işdir başıma gəldi?! Bu hesab ilə düz yüz manat zərərim var.

Əsgər bəy, Səfər bəy və Heydər bəy dükana daxil olurlar.

Hacı Qara (sevincək). Xoş gəldiniz, səfa gətirdiniz! Buyurun, parçalara baxın. Əsgər bəy. Hacı, biz bazarlığa gəlməmişik. Başqa iş üçün buyurmuşuq. Hacı Qara (qaşqabaqlı halda). Bəylər, bir özgə vaxt gələrsiniz, danışarıq. Müştərinin gələn vaxtıdır, dükanın qabağını kəsməyin. Əsgər bəy. Hacı, hamı bilir ki, sən üç aydır, üç top çit satmamısan. Biz gəlmişdik ki, on beş günün içində sənə yüz manat xeyir verək. Əgər istəmirsənsə, onda başqa məsələ. |

Əsgər bəy, Səfər bəy və Heydər bəy getmək üçün ayağa qalxırlar Hacı Qara (tələsik). Necə, necə? On beş gündə yüz manat xeyir? Əsgər bəy. Hacı, sözümə qulaq as! İndi firəng malı çox baha olub. Təbrizdə arşını bir abbasıya alınan çit burada altı şahıya satılır. İki şahı xeyir qalır. Bilirsən, bunun səbəbi nədir? Çünki heç kim Arazın o tayına keçə bilmir. Amma biz səni gizli yollarla Təbrizə apararıq. Malı ucuz qiymətə gətirə bilsən, tez satıb yaxşı qazanc əldə edərsən. | Söz boğçası • fırəng • yaraq-yasaq • yasavul • qaçaqmalçılıq

***

Hacı Qaranın evi. Hacı Qara xəncərini, qılıncını sandıqdan çıxarır.

Hacı Qara. (həvəslə). Əgər Əsgər bəyin dedikləri həqiqətdirsə, onda bir həftəyə xeyli pul qazanaram. Əslində, gizli yollarla Təbrizə getmək təhlükəlidir, amma əldə edəcəyim gəlirə dəyər. Həm də Əsgər bəy söz verib ki, bütün mallarımı sağ-salamat gətirib çıxardacaq dükanıma.

Otağın qapısı açılır və Hacı Qaranın arvadı Tükəz içəri daxil olur.

Tükəz (təəccüblə). A kişi, nə edirsən? Bu yaraq-yasağı qabağına niyə tökübsən?

Hacı Qara. (acıqla). Səfərim var, yola çıxacağam.

Tükəz De görüm, hara gedəcəksən?

Hacı Qara. Əsgər bəy və Heydər bəylə Təbriz bazarına gedəcəyəm. Bəylər məni gizli yollarla Təbrizə çatdıracaqlar. Heç biryasavul, jandarm görməyəcəyəm.