6 |  | Verilmiş sözlərin izahlarını oxuyun. Hansı izah həqiqi mənanı ifadə edir?
geniş donmaq qızıl axsamaq | 1. Ətraflı, əhatəli. Geniş izahat. 2. Sahə etibarilə böyük. Geniş küçə. 1. Mat qalmaq, yerindən tərpənməmək. Mən heyrətdən donmuşdum. 2. Buz halında olmaq. Şaxtanın təsirindən su donmuşdu. 1. Qiymətli metal. Qızıl saat. 2. Çox yaxşı, dəyərli. Qızıl əllər. 1. Ləngimək, geri qalmaq. Layihə üzrə işlər hələ ki axsayırdı. 2. Ayağını çəkərək yerimək. Bala dovşan axsayırdı.

7 |  | Cümlələrdə fərqləndirilmiş sözlərin həqiqi, yoxsa məcazi mənada olduğunu müəyyən edin. Bu mənalar arasındakı yaxınlığı izah edin. 1. a. Nazim ağacın kölgəsində dayandı. b. Güclü yağış birdən-birə dayandı. 2. a. Çay sakit-sakit axırdı. b. Zaman su kimi axırdı. 3. a. Əli toplanmış zibilləri atdı. b. O, başındakı pis fikirləri atdı.

8 |  | Cümlələrin sonuna uyğun gələn durğu işarələrini müəyyən edin. Fikrinizi əsaslandırın. 1. Məgər bu hadisə haqqında məlumatın yoxdur 2. Bakı küləklər şəhəridir 3. Gəl birlikdə araşdırma aparaq 4. Qoy dünyada sülh olsun

9 |  | Cümlələri oxuyun. Cümlələrdə durğu işarələrinin işlənmə səbəbini izah edin. 1. Uçuşa hazır olun. Mühərrikləri işə salın. Sayıram... beş... dörd... üç... iki... bir. Start! 2. Ura, uçuş uğurla başa çatdı! 3. Nə bilim... Birdən rəsmim xoşuna gəlmədi? Ona hər şeyi bəyəndirmək olmur.

10 |  | Cümlələrdəki sözləri cədvəl üzrə qruplaşdırın. • Onlar lap köhnə dostlar kimi görüşdülər. • Bəlkə, sabah yağış yağacaq?!
Leksik mənası olan sözlər | Yalnız qrammatik mənası olan sözlər