Söz ehtiyatı

Bax onda, ötəri də olsa, arılar öz vızıltılarını dayandırıb bülbüllərin nəğməsinə qulaq asır, bir anlığa fikrə gedirlər. Sonra isə gülümsəyərək başlarını bulayır, yenidən öz işlərinə davam edirlər. Əlbəttə, nəğmə gözəldir, hətta çox gözəldir, amma nə xeyri? Nəğmə ilə heç vaxt qarın doymur.

Bülbüllər isə cəh-cəhlərinə davam edərək arılara baxır və fikirləşirlər ki, bu balaca varlıqlar nə qədər qarınquludur. Heç dincəlib eləmirlər. Bir dayansınlar, nəfəs dərsinlər. Yox ki, yox! Elə işləyirlər ha... Vızıltıları da hamını bezdirir. Bizim nəğmələrimiz isə hamının könlünü oxşayır. Əslində, bu vızıltıların üzərində bir az çalışsalar, lap elə nəğməyə də çevirə bilərlər. Onlar bilərlər. Onlar bu mənasız işlərindən əl çəkib təkcə nəğmə oxumaqla məşğul olsaydılar, birlikdə bu bağçada yaxşı konsert təşkil

| eləmək olardı. Qızılgül bülbüllərin cəh-cəhinə qulaq asır, arıların həvəslə işləməsinə baxır və sevinir ki, dostları faydalı işlə məşğuldur. Biri nəğməsi ilə, digəri zəhməti ilə qəlblərə yol tapır. Elə qızılgül özü də xoşbəxtdir. Çünki dostlarının şövqlə oxumasına, həvəslə işləməsinə səbəb olan odur-qızılgüldür! Cəbrail Həşimov | Söz boğçası • çağ • boş-bikar • şövqlə • bəhsə girmək • nəfəs dərmək

| Söz ehtiyatı

| b |  | Sizcə, yazın ən gözəl vaxtı haqqında "yazın oğlan çağı" ifadəsini işlətmək olarmı? Fikrinizi əsaslandırın. Bəs siz yaz haqqında hansı ifadəni işlədərdiniz?

| c |  | Nümunəyə əsasən verilmiş ifadələri izah edin.
İfadələr |
Yayın cırhacır vaxtı | Yayın isti vaxtında cırcıramaların səsi ətrafa yayılır.
Tut ucundan, göyə çıx |
Qızıl payız |
Şaxta qılınc kimi kəsir |

| ç |  | Sizcə, arını "qarınqulu" hesab etmək düzgündürmü? Bəs bülbüllər haqqında "boş-bikar", "səfeh" demək doğrudurmu? Fikrinizi əsaslandırın.

| Araşdırma

| d |  | Canlıların faydaları haqda araşdırma aparın. I qrup: Quşlar II qrup: Güllər III qrup: Heyvanlar IV qrup: Ağaclar

| Düşün və cavab ver

2 | a |  | Hansı cümlə mətnin ideyasını ifadə edir? Fikrinizi əsaslandırın. a. Musiqi, nəğmə dinləmək rahatlıq gətirir. b. Məqsədə çatmaq üçün xeyli zəhmət çəkmək lazımdır. c. Faydalı olub başqasını sevindirmək xoşbəxtlikdir.