Dil qaydaları

| Q samitinin deyilişi və yazılışı

4 | a |  | "Sözün qüdrəti" mətnindən verilmiş ifadələri səsləndirin. "Q" samitinin tələffüzünə diqqət edin.

dodaq, qələm, qulaq asmaq, rəqs
Yadda saxla
"Q" hərfi işləndiyi yerdən asılı olaraq müxtəlif səslər ifadə edir:
1. [q] qapı [qapı], maqnit [maqnit]
2. [k'] məqsəd [mək'sət], şəfəq [şəfək']
3. [x] otaq [otax], budaq [budax]
4. "Q" ilə bitən bəzi sözlərə saitlə başlanan söz əlavə etdikdə bu samit
[ğ] kimi səslənir:
torpaq ətri [torpağ ətri]
barmaqarası [barmağarası]

| b |  | Sözləri tərkibindəki "q" hərfinin səslənməsini nəzərə alaraq cədvəl üzrə qruplaşdırın. qala, üfüq, moruq, saçaq, nitq, daraq, boyaqotu, yataq, vərəq, qohum, ayaqüstü, nöqtə, qələbə, ayaqaltı, qalstuk, qurd, nöqsan, parlaq, bayraq, qanun, qürur
[q] | [k’] | [x] | [ğ]

"Q" ilə bitən bəzi sözlərə saitlə başlanan şəkilçi artırdıqda "q" hərfi "ğ" hərfi ilə əvəzlənir. Müqayisə et:
otaq [otax] - otağa
vərəq [vərək'] - vərəqin

| c |  | Nöqtələrin yerinə uyğun hərfi yazmaqla cümlələri köçürün. 1. Ota...dan uşa...ların səsi eşidilirdi. 2. Qona...ı gülərüzlə qarşılayarlar. 3. Qarın üzərində aya... izləri görünürdü. 4. Mən vərə...də qeydlər etdim. 5. Günəş üfü...dən boylanırdı. 6. Yata... ota...ı çox işı...lı idi.