Söz ehtiyatı

Lövhənin üzərindəki yazını və qutunun dibindəki qəpik-quruşu görən qızlar məyus oldular. Ciblərində olan qəpikləri qutuya atdılar. Ətrafdakılar musiqiçiyə fikir vermir, yanından ötüb-keçirdilər. Çox az adam yaxınlaşıb qutuya pul atırdı. Nərmin dedi:

- Gülər, bəlkə, insanlardan xahiş edək, ona kömək etsinlər. Axı onun gözləri görmür! Başqa necə çörək qazana bilər?!

Sonra gözü lövhəyə sataşdı, dodağının altında deyindi:

- Əşi, yazıb da: "Gözlərim görmür".

Gülər heç nə demir, fikirləşirdi. Birdən çantasını açdı, qələmini çıxardı. Lövhəni götürüb o biri üzünü çevirdi və yazmağa başladı. Yazını bitirib lövhəni yerinə qoydu. Lövhədə yazılmışdı:

Gözəl gündür. Heyif ki, mən bunu görə bilmirəm. |

Bir az keçdi. Artıq oradan keçən heç kim yazılanlara laqeyd qala bilmir, yaxınlaşıb qutuya pul atırdı. Nərmin gah musiqiçiyə, gah onun başına yığılmış insanlara, gah da səmimi sözlərlə hamını ovsunlamış dostuna baxıb düşünürdü: "Sözün gücünə bax..." Şəhla Zahidova | Söz boğçası • yekdil • ovsunlamaq • xiyaban • detektiv • qəpik-quruş • endirim

| Söz ehtiyatı

1 | a |  | "Söz boğçası"ndakı sözləri verilmiş izahlarla uyğunlaşdırın. 1. Qiymətdə güzəşt 2. Çox az məbləğdə pul 3. Fikri, qərarı bir olan, həmrəy

| b |  | Hansı izah "sərgi" sözünün mətndəki mənasına uyğundur? Bu sözü hər iki mənada cümlədə işlədin. 1. Müəyyən əşyaların nümayiş etdirildiyi yer. 2. Qurumaq üçün paltarın, meyvənin və s. sərildiyi yer.