Dil qaydaları

| Sözün sətirdən sətrə keçirilməsi

5 | a |  | Nöqtələrin yerinə uyğun sözlər yazmaqla cümlələri tamamlayın. 1. Tələffüz zamanı sözün asanlıqla bölünən hissəsinə ... deyilir. (heca/sait) 2. Sözlərdəki hecaların sayı... sayına bərabərdir. (saitlərin/samitlərin) 3. Bir saitdən ibarət hecanı sətrin sonunda saxlamaq və ya yeni sətrə keçirmək .... (olar/olmaz)

| b |  | Sətirdən sətrə keçirilməsi mümkün olmayan sözləri müəyyən edin. Səbəbini izah edin. ümid, arzu, azad, bədii, güllü, əzəmət

| c |  | Sətirdən sətrə keçirmək üçün hecalara səhv ayrılmış sözləri müəyyən edib səhvləri düzəldin. i-da-rə, bə-di-i, mü-rək-kəb, ə-də-biy-yat, tər-bi-yə, tə-ləf-füz, ə-məl, a-su-də

Yadda saxla

Mürəkkəb sözlərin tərkib hissələri ayrı-ayrılıqda hecalara bölünür və sətirdən sətrə keçirilir. |
Düzgün | Yanlış
Kor-oğ-lu | Ko-roğ-lu
ya-rım-ada | ya-rı-ma-da

| ç |  | Mürəkkəb sözləri seçin və sətirdən sətrə keçirmək üçün hecalara ayırın. quşüzümü, yadelli, soyad, Məmmədəli, böyürtkən, günorta, yeraltı, gözucu, əlvan, onillik, zəhmətkeş, dağüstü, vətənpərvər, gözaltı

| d |  | Qaydalar ilə nümunələri uyğunlaşdırın. 1. Rəqəmlə yazılan saylara artırılan şəkilçilər sətirdən sətrə keçirilmir. 2. Rəqəmlə yazılan miqdar sayının yanındakı ixtisarı yeni sətrə keçirmək olmaz. 3. Adların bir hərfdən ibarət qısaltmalarını sətrin sonunda saxlamaq olmaz. 4. Bir saitdən ibarət hecanı sətrin sonunda saxlamaq və ya yeni sətrə keçirmək olmaz.