Söz ehtiyatı

II hissə | Uşaqlar idman zalına daxil olanda təəccübdən donub qaldılar: döşəmə rəngli şarlarla dolu idi. Rüfət müəllim uşaqları sıraya düzüb dedi: - Bu şarların üzərində sizin adlarınız yazılıb. İki dəqiqəyə hərə öz adı yazılmış şarı tapmalı və sırada yerini tutmalıdır. Unutmayın, bu, komanda oyunudur. Diqqət! Bir... iki... üç! - O, fit çaldı. - Vaxt getdi! Oğlanların arasına çaxnaşma düşdü. Bir-birini itələyir, yerdən şarı götürüb baxır, sonra uzağa tullayırdılar. Nəhayət, Natiq əlində şar müəllimin yanına qaçıb sevincək dedi: - Müəllim, budur, tapdım. - Sıraya dur, hələ 40 saniyə var, - Rüfət müəllim sərt səslə dedi. Vaxt bitənə qədər daha iki nəfər öz şarını tapdı. Qalanları şarların arasında pərişan və çarəsiz halda dayanmışdılar. Tapanların arasında Ceyhun da var idi. Rüfət müəllim ona yaxınlaşdı: - Ceyhun, deyəsən, sən də sevinirsən?! Fərqində deyilsən ki, komandan uduzub. Axı mən xəbərdarlıq etmişdim: bu, komanda oyunudur. Sizin hər biriniz o zaman qalib gələ bilərdiniz ki, komandanın bütün üzvləri öz şarlarını tapsınlar.
Rüfət müəllim hamını yenidən sıraya düzüb dedi: - Bir daha cəhd edəcəksiniz. Amma taktikanı dəyişirik. İndi hər kəs yerdən bir şar götürsün, üzərində kimin adı yazılıbsa, ona versin. Fit çalındı. Heç bir dəqiqə keçmədi ki, hər kəs öz adı yazılmış şarı alıb sıraya qayıtdı. Rüfət müəllim gülümsəyərək dedi: - Afərin, uşaqlar, indi evə gedə bilərsiniz. - Müəllim, bəs məşq?.. - Siz bu gün yaxşı məşq etdiniz. Bu dərs yalnız növbəti yarışlarda deyil, həyatınız boyu sizə lazım olacaq... Ülkər Nurullayeva |

| Söz ehtiyatı

b | Mətndəki "ağır" və "bozarmaq" sözlərinin kontekstə uyğun mənalarını izah edin. Bu mənaları həmin sözlərin həqiqi mənaları ilə müqayisə edin. |  | Qlossari Kontekst - sözün mənasını müəyyənləşdirməyə imkan verən mətn parçası: söz birləşməsi, cümlə və s.

c | Mətnə əsasən "qurbağa gölünə daş atmaq" ifadəsinin mənasını izah edin. Qurbağa gölünə daş atanda nə baş verir?

ç | Minifutbol oyunu futboldan nə ilə fərqlənir? Sizcə, mini- hissəciyi sözə hansı məna çaları qatır? Tərkibində mini- hissəciyi olan sözləri izah edin: minikompüter, minizavod, minimarket.