Oxuyub-qavrama

Akademiya

Yəqin ki, "akademiya" sözünü eşitmisiniz. Bu sözün də mənşəyi qədim yunan dilinə gedib çıxır. Afina şəhərində əfsanəvi qəhrəman Akademin adını daşıyan səfalı birtəpəcikvar imiş. Məşhur alim Platon bu təpəcikdə öz məktəbini yaratmışdı və şagirdlərinə burada dərs keçirdi. Platon özü də gimnaziya təhsili almışdı. O, böyük alim olmaqla yanaşı, həm də güləş üzrə Olimpiya çempionu idi.

Platonun yaratdığı məktəb yerləşdiyi təpəciyin adı ilə 'Akademiya" adlandırıldı. Bu məktəb dünyada ilk ali təhsil ocağı sayılır. Elə o vaxtdan mötəbər elmi mərkəzləri və tədris müəssisələrini "akademiya" adlandırırlar.

| Nə anladın?

| b |  | Mətnə istinad etməklə fikirlərin doğru və ya yanlış olduğunu müəyyən edin. 1. Bir çox elm sahələri Qədim Yunanıstanda yaranmışdır. 2. Gimnaziyada yalnız fiziki tərbiyə ilə məşğul olurdular. 3. Qızların gimnaziyada təhsil almaq hüquqları var idi. 4. Aristotelin yaratdığı məktəb sonralar "lisey" adlandırıldı. 5. Böyük yunan filosofu Platon həm də idmançı idi. | Qlossari Ritorika - natiqlik sənəti. Etimologiya - sözlərin mənşəyini öyrənən dilçilik sahəsi.

| c |  | Mətndə hansı yunan alimlərinin adı çəkilir? Bu alimlər və onların yaratdığı təhsil ocağı haqqında danışın.

| Düşün və cavab ver

| ç |  | Mətnin müəllifi oxucuya hansı fikri çatdırmaq istəyir? Öz fikrini əsaslandırmaq üçün o hansı faktlardan istifadə edir?

| d |  | Mətndəki bilgilərə istinad edərək aşağıdakı fikri əsaslandırın. Bir çox yunan sözlərinin etimoloji mənası ilə müasir mənası fərqlidir.

| e |  | Sizcə, nə üçün Qədim Yunanıstanda qızları gimnaziyada təhsil almağa buraxmırdılar?