Söz ehtiyatı

Zəng edən Gülnaz xala idi. Oğlu Səlimlə xəstəxananın qarşısında Mustafagili gözləyirdi. Çatan kimi Gülnaz xala onları sakitləşdirdi. Mustafanın anası soruşdu:

- Ay Gülnaz, bəs sizə kim dedi?

Gülnaz xala yanında sakitcə dayanmış oğlunu göstərib dedi:

- Səlim təzəcə dərsdən gəlmişdi ki, televizorda elanı eşitdi. Dayanmadı ki, ana, dur gedək, mənim qanım uyğundur. Birdən xəstəyə donor tapılmaz. Elə bil ürəyinə damıbmış ki, qəza keçirən dostunun atasıdır. Burada da qan götürmürdülər ki, uşaqdır.
Axırda Səlim iki ayağını bir başmağa dirədi ki, almalısınız, vəssalam. Başqa
donor da yox idi, məcbur qalıb Səlimdən qan götürdülər. Yaralının
kim olduğunu bilmirdik ki. Səlim içəridən çıxanda dediki, ana,
tez zəng elə, maşın vuran Mustafanın atasıdır. Şükür ki,
yaxşı qurtardı.

Mustafanın anası Səlimi qucaqlayıb avazımış
üzündən öpərək dedi:

- Çox sağ ol, oğul! Elə indicə Mustafa ilə
sən dən danışırdıq. Sənə nə qədər təşəkkür
etsək də, azdır. Sən olmasaydın, bəlkə də...

Rafiq Ələkbəroğlu

| Söz ehtiyatı
1 | a |  | "Söz boğçası"ndan yaxınmənalı söz seçməklə sıraları davam etdirin. 1. boy-buxunlu, qamətli, ... 2. bacarıqsız, qabiliyyətsiz, ... 3. ağarmaq, rəngi qaçmaq, ... 4. acıq, hirs, ...
| b |  | Biri verilmiş sözün mənasına uyğun deyil:
| Söz boğçası • hikkə • acılamaq • cüssəli • pərəstiş etmək • fərsiz • müvəffəq olmaq • donor • avazımaq

pərəstiş etmək: | a. ideallaşdırmaq | b. güvənmək | c. özünə nümunə saymaq
müvəffəq olmaq: | a. əldə etmək | b. nail olmaq | c. əsasını qoymaq

| c |  | "Söz boğçası"ndakı hansı söz verilmiş izaha uyğundur? Xəstə və ya yaralılara vurmaq üçün öz qanını könüllü verən adam

| ç |  | Kontekstdən çıxış edərək "ölüm-dirim məsələsi", "iki ayağını birbaşmağa dirəmək" ifadələrini izah edin.