Söz ehtiyatı

- Madam Maqluar, küncdəki çarpayıya təmiz mələfə salın, - deyə yepiskop xidmətçi qadına baxdı. Daha sonra üzünü yolçuya tutub davam etdi:

- Oturun, cənab, isinin. Bu saat şam edərik.

- Cənab, siz yaxşı adamsınız, mənə nifrət etmədiniz, mənə yer verdiniz.

Gecəyarısı Jan Valjan oyandı. O, çox istirahət etməyə alışmamışdı. Yata bilməyib düşünməyə başladı. Axşam süfrəyə qoyulmuş gümüş çəngəl-bıçaq ona rahatlıq vermirdi. Xidmətçi qadın onları şkafa qoyanda görmüşdü. O düz bir saat tərəddüd və şübhə içində qaldı. Onda daxili mübarizə gedirdi. Sonunda iti addımlarla şkafa yaxınlaşdı, gümüşlərin qoyulduğu səbəti götürüb otaqdan çıxdı.

Ertəsi gün yepiskop bağçada gəzirdi. Madam Maqluarın həyəcanlı səsi gəldi:

- Monsenyor! O adam gümüşləri oğurlayıb. İndi nə ilə yemək yeyəcəksiniz?

Elə bu zaman qapı döyüldü. Kandarda üç nəfər jandarm və Jan Valjan dayanmışdı. Jandarmlar ağızlarını açmamış yepiskop üzünü Jan Valjana tutub dedi:

- Cənab Jan Valjan, sizi görməyimə çox şadam. Gümüşləri sata bildinizmi? Bəs şamdanları niyə götürməmisiniz?

Kiçik jandarm zabiti dedi: - Monsenyor, demək, bu adam düz deyirmiş? Gümüşləri siz özünüz ona vermisiniz? - Əlbəttə. Bəs siz nə fikirləşirdiniz? Yoxsa, elə bilirdiniz, oğurlayıb? Xahiş edirəm, onu dərhal buraxasınız. Jandarmlar Jan Valjanı buraxdılar. Yepiskop təəccübdən donub qalmış Jan Valjana yaxınlaşıb dedi: - Dostum, gedərkən şamdanlarınızı da götürün. Unutmayın, mənə söz vermişdiniz ki, bu gümüşləri namuslu adam olmaq üçün sərf edəcəksiniz. | Söz boğçası • qərib • yepiskop • katorqa • jandarm • monsenyor • kandar

| Söz ehtiyatı

1 | a |  | Mətnə əsasən aşağıdakı sözlərin mənasını verilmiş izahlarla uyğunlaşdırın.
• katorqa • monsenyor • yepiskop • jandarm | • xristian katolik kilsəsində yüksəkvəzifəli ruhaniyə müraciət • ölkə daxilində və orduda fəaliyyət göstərən polis • sürgün edilmiş cinayətkarlar üçün icbari iş yeri • xristianlıqda ali ruhani rütbəsi

| b |  | Kontekstə əsasən "mehmanxana" sözünü izah edin. Daha sonra aşağıdakı sözlərin izahından istifadə edərək "mehman" sözünün mənasını müəyyənləşdirin. • xəstəxana - xəstələrin müalicə olunduğu yer. • kitabxana - ümumi istifadə üçün kitabların saxlanıldığı yer. Sizcə, -xana şəkilçisi qoşulduğu sözə hansı mənanı verir?