Oxuyub-qavrama • Söz ehtiyatı

Tükəz. Bıy, başıma xeyir! İndi də qaçaqmalçılıq edəcəksən? Bircə bu qalmışdı. Dur ayağa, get dükanına,malınısat! (Yaraqları yığışdırır.)

Hacı Qara (hirslə). Dükandan məgər fayda var?! Qoymazsan başımın çarəsini qılım?!

Tükəz. A kişi, başına nə gəlib, çarəsini qılasan? Nə danışırsan?

Hacı Qara. Daha nə gələcək?! Düz yüz manat zərərim var. Boğazımdan çörək keçmir.

Tükəz. Səni görüm boğazın elə tutulsun ki, su da ötməsin! Bu qədər pulu yığıb nə edəcəksən? Öz malını nə özün yeyirsən, nə də ailənə xərcləyirsən. Yüz il ömrün ola, yeyəsən, sənin pulun tükənməz. Yüz manat zərərdən ötrü nə özünü öldürürsən?

Əsgər bəy, Səfər bəy və Heydər bəy həyətə daxil olurlar. Hacı Qara onlara qoşulub həyətdən çıxır. Tükəz onların ardınca baxır.

Mirzə Fətəli Axundzadə

| Söz ehtiyatı

| c |  | "Söz boğçası"ndakı hansı sözlər hadisələrin keçmişdə başverdiyini göstərir? Həmin sözləri lüğətin köməyi ilə izah edin.

| ç |  | Hansı pul vahidi böyükdür: şahı, yoxsa abbası? Mətnə istinad etməklə fikrinizi əsaslandırın. Qlossari Monoloq - bir obrazın səhnədə öz-özünə söylədiyi nitq. Dialoq - iki və ya daha çox şəxs arasında danışıq, söhbət. Dram - monoloq və dialoqlar şəklində yazılmış bədü əsər. Remarka - dram əsərində hadisələrin baş verdiyi yerin, obrazların hərəkətinin təsviri.

| d |  | Mətndən Hacı Qaranın monoloqlarını seçin, onun xarakterinə və emosional vəziyyətinə uyğun səsləndirin.

| Düşün və cavab ver

| e |  | "Hacı Qara" mətninin dram əsəri olduğunu əsaslandırın.

| ə |  | Mətndən uyğun epizodları danışmaqla Hacı Qaranın aşağıdakı xüsusiyyətlərini əsaslandırın. • xəsis • tamahkar

| f |  | Tükəzin nitqində Hacı Qaranın hansı keyfiyyəti daha qabarıq əks etdirilib? Hansı xüsusiyyətə görə insana "Hacı Qara" deyirlər?