Danışma • Oxu • Yazı

| d |  | Mətn kimin dilindən nəql olunur? Plan əsasında mətni atanın dilindən nəql edin. 1. Dağlıq ərazidə səyahətin çətinlikləri 2. Oğulun səyahət arzusu 3. Atanın oğlunu səyahətə aparmaq qərarı 4. Atanın müşahidələri 5. Atanın oğlu ilə söhbəti

2 | a |  | Şeiri oxuyun. Şeirin hansı bəndi "Meşə simfoniyası" mətnindəki peyzajla səsləşir? TƏBİƏT DÜŞÜNÜR
Gəl çıxaq seyrinə uca dağların, Çəmən olan yerdə xalça nə lazım?! Gözündən su içək buz bulaqların, Lilpar olan yerdə dolça nə lazım?! Nə kaman götürək, nə tar, nə qaval, Orda nəğmə də var, nəğməkar da var. Yarıb buludları dinəndə qartal O səsə bərabər bir səs harda var?! Torpağın ətrini fikirləşəndə İpək tellərinə çiçək taxarsan. Səhərlər yadına güzgü düşəndə Maral baxan gölə sən də baxarsan. | Titrəmə soyuğa, yanma sazağa, Üşüsək, otlardan yorğan istərik. Daş-kəsək toxunsa ələ, ayağa, Loğman çiçəklərdən dərman istərik. Zülmət gecələrdə parlayan şimşək Yol üstə parlayan mayak deyilmi? Gəlin təbiəti biz də düşünək, O özü hər şeyi düşünən kimi. Hüseyn Arif

| b |  | Lilpar gülünün şəklinə baxın. Sizcə, müəllif lilpar olan yerdə dolçaya nə üçün ehtiyac olmadığını söyləyir? |

| c |  | Şeirdə rast gəlinən məcazları seçin. Müəllif həmin varlıqları hansı əlamətlərinə görə bənzədir? Nümunə Çəmən - xalça |
| Xatırla Məcaz hər hansı varlığın əlamətini daha təsirli çatdırmaq üçün istifadə edilən ifadələrdir.

| Yazı

3 | a |  | "Təbiət düşünür" şeirinin son misralarına diqqət yetirin. Bölmə üzrə aldığınız bilgilərdən də istifadə etməklə "Təbiəti düşünək" mövzusunda esse yazın. Essenizdə oxuduğunuz mətnlərdən sitat gətirin.