Dil qaydaları

| Çoxmənalı sözlər. Omonimlər.

5 | a |  | Cümlələrdəki "göz" sözünün həqiqi və ya məcazi mənada işləndiyini müəyyən edin. Onlar arasındakı məna yaxınlığını izah edin. 1. Qızın gözü yaşardı. 2. Bulağın gözündən dupduru su axırdı. 3. Dəftərini dolabın gözünə qoydu.

Yadda saxla | Çoxmənalı sözlər

Dildə olan bəzi sözlər həqiqi məna ilə yanaşı, məcazi məna da bildirir.
Məsələn: insanın burnu; gəminin burnu; ayaqqabının burnu.
Belə sözlər çoxmənalı sözlər adlanır. Çoxmənalı sözün mənaları arasında yaxınlıq olur.

| b |  | Şəkillərə baxaraq "burun" sözünün mənaları arasındakı yaxınlığı müəyyən edin.

| c |  | Cümlələrdə fərqləndirilmiş sözlərin mənaları arasındakı yaxınlığı izah edin.
1. a. Ana körpənin ağzını sildi. 2. a. Piyada yolu keçdi. 3. a. Dağın ətəyi gül-çiçəklə dolu idi. 4. a. Körpənin üzü gülürdü. | b. Qapının ağzını ot basmışdı. b. Onun həyat yolu maraqlı olub. b. Paltarın ətəyi kola ilişdi. b. Çayın üzü gecədən donmuşdu.

Yadda saxla | Omonimlər

Dildə eyni cür deyilən və yazılan sözlər var. Onların mənaları arasında yaxınlıq olmur: əqrəb isim. Quyruğunun ucunda zəhərli iynəsi olan həşərat.
əqrəb isim. Saatda, kompasda öz oxu ətrafında fırlanıb müəyyən işarəni göstərən mil. Belə sözlər omonim adlanır.

| ç |  | Cümlələrdə fərqləndirilmiş sözlərin mənalarını izah edin. Onların omonim olduğunu əsaslandırın. 1. a. Qələbə münasibətilə toplardan havaya yaylım atəşi açıldı. b. Gənc futbolçunun zərblə vurduğu top qapıdan keçdi. 2. a. Bizim bağda müxtəlif meyvə ağacları var. b. Ayaqqabının bağı çox möhkəm idi.