Dil qaydaları

| Lüğətdən istifadə

4 | a |  | Lüğətdə söz izahının quruluşu ilə tanış olun. Suallara cavab verin. 1. Lüğətdə hansı sözün izahı verilmişdir? 2. Bu söz hansı nitq hissəsinə aiddir? 3. Sözün mənasının müəyyənləşməsində kontekstin rolunu izah edin. 4. Sözü cümlədə işlədin.

Yadda saxla
Lüğətlərin müxtəlif növləri var: izahlı lüğət, orfoqrafiya lüğəti, orfoepiya lüğəti və s. Lüğətdə sözlər əlifba sırası ilə düzülür. Sözlər eyni hərflə başlayarsa, sözün növbəti hərfinin əlifbadakı sırası nəzərə alınır.
Məsələn: ab ad, ab unə, ab zas

| b |  | Aşağıdakı sözlər lüğətdə necə sıralanar? 1. alpinist, ala-bəzək, adət 2. batut, bərbər, bəkməz 3. çərkəzi, çərçivə, çəpər

| c |  | Aşağıdakı nümunələrə baxın. Lüğətlərdə çoxmənalı sözlə omonimlərin izahı arasındakı fərqi şərh edin.

əqrəb1 isim - quyruğunun ucunda zəhərli iynəsi olan həşərat. □ Əqrəbin xasiyyəti sancmaqdır. (Atalarsözü) əqrəb2 isim - öz oxu ətrafında fırlanıb müəyyən işarəni göstərən mil. □ Saatın böyük əqrəbi 12-ni göstərirdi. |  | addım isim - 1. Yeriyərkən ayağın qaldırılıb irəli atılması; qədəm. □ Uşaq anasına doğru biraddım atdı; 2. Nəyə isə nail olmaq üçün edilmiş hərəkət, təşəbbüs. □ Bu çox təhlükəli addım idi.

| ç |  | Aşağıdakı nümunələri lüğətin tələblərinə uyğun tamamlayıb köçürün. Nitq hissəsini müəyyən edin və sözləri izaha uyğun cümlədə işlədin.

mürəkkəb1 - bir neçə hissədən, ünsürdən ibarət olan. mürəkkəb2 - yazmaq üçün rəngli maye - boya. |  | ayaq 1. Yeriməyə xidmət edən bədən üzvü; 2. Çayın, kəndin, küçənin və s.-nin aşağı tərəfi.