Dil qaydaları

| Ahəng qanunu. İki və dörd cür yazılan şəkilçilər.

5 | a |  | Hansı heyvan adlarındakı saitlərin hamısı incədir? delfin, pişik, tısbağa, termit, meymun, şimpanze, toyuq

| b |  | Sözləri ahəng qanununa əsasən qruplaşdırın. qəribə, torpaq, çiçək, ağıl, ziyalı, dövlət, yuva, nişan, heyvan, mürəkkəb, toyuq, dərin, dərrakə, bünövrə, qida

İncə saitlərin ahəngi | Qalın saitlərin ahəngi | Ahəng qanununa tabe olmayan

| c |  | Göy rənglə verilmiş şəkilçini qarşıdakı sözlərə əlavə edin. Şəkilçidə saitin necə dəyişdiyini müəyyənləşdirin.
heyvanın - qunduz, pələng, öküz | ağacda - kənd, kitab, döyüş

Yadda saxla
Şəkilçilərin əksəriyyəti sözün son hecasının ahənginə uyğun olaraq iki və ya dörd cür yazılır.

İki cür yazılan şəkilçilər qoşulduğu sözün son saitinin qalın və ya incə olmasına görə dəyişir. təyyarə + lər + də, kitab + lar + dan |  | Dörd cür yazılan şəkilçilər qoşulduğu sözün son saitinin həm qalın və ya incə, həm də dodaqlanan və ya dodaqlanmayan olmasına görə dəyişir. qərar-ın, gecə-nin, qüsur-un, gündüz-ün

| ç |  | Sözlərdəki şəkilçiləri müəyyən edin. İki cür yazılan və dörd cür yazılan şəkilçilərlə bağlı qaydanı tamamlayın.
Sözlər | Qayda
küləkdən, atadan, meşəyə, almaya | İki cür yazılan şəkilçilərin tərkibində saitləri iştirak edir.
maraqlı, südlü, meyvəli, sulu | Dörd cür yazılan şəkilçilərin tərkibində saitləri iştirak edir.

| d |  | Nümunəyə əsasən sözlərdəki şəkilçilərin iki cür yazılan və ya dörd cür yazılan olduğunu müəyyənləşdirin.

Nümunə |  | Ağacların - ağac + lar2 + ın4 | üzümçülük, dadsız, oyunçudan, gördülər, şagirdlərin,yaxınlaşdı, meydançaların, idmançılar, cəsarətlidir, küçələrdə