qisas is. - intiqam; pisliyin, düşmənçiliyin əvəzini çıxma. □ Qisas yerdə qalmaz. qumquma is. - səfərə çıxarkən yandan asılan kiçik su- qabı. □ Oumqumasını kəmərinə bağlayıb yola çıxdı. lavanda is. - bənövşəyi rəngli çiçəyi olan kəskin iyli yarımkol bitki. □ Yolboyu həryerdə lavanda bitmişdi. minval is. -qayda, tərz, yol, üsul. monsenyor is. - xristian katolik kilsəsində yüksək vəzifəli ruhaniyə müraciət. müayinə is. - tibbi baxış, yoxlama, tədqiq etmə. □ Həkim xəstəni müayinə edib dərman yazdı. müqəddərat is.-tale. müstəsna sif. - misilsiz, qeyri-adi, fövqəladə. müvəffəq olmaq f. - nail olmaq, əldə etmək, məqsədinə çatmaq. □ Samir üçüncü cəhddə rəqibinin kürəyini yerə vurmağa müvəffəq oldu. nəfəs dərmək f. - dincəlmək, istirahət etmək. □ Babam bağın böyük hissəsini belləyəndən sonra skamyada oturub nəfəsini dərdi. orman is. - meşə. □ Ormandan çıxıb çayın sahilinə endik. ovsunlamaq f. - sehrin gücündən istifadə etməklə özünə tabe etmək, öz təsiri altına almaq. □ Ecazkar musiqi sanki hamını ovsunlamışdı. peyda olmaq f. - aşkara çıxmaq, meydana çıxmaq, görünmək. □ Birdən-birə haradansa bir qarı peyda oldu. pərəstiş etmək f.- ilahiləşdirmək, özü üçün nümunə saymaq, səcdə etmək. □ Nədənsə oğlanlar həmişə məşhur idmançılara pərəstiş edirlər. rentgen is. - tündrəngli bərk maddələri yarıb keçən şüa; bu cür şüalar buraxan cihaz. □ Müasir təbabətdə rentgendən geniş istifadə olunur. rifah is. - yaşayışda xoş güzəran, firavanlıq, bolluq və rahatlıq. ruzigar is. - 1. külək, yel. □ Dəniz tərəfdən sərin ruzigar əsirdi. 2. hava. □ Ruzigar qaralırdı. rütubətli sif. - tərkibində su olan, yaş, nəm. □ Rütubətli torpaq. səngimək f. - yavaşımaq, azalmaq; inkişafdan qalmaq, ləngimək. □ Bir azdan yağış səngidi. simfoniya is. - orkestr üçün yazılmış 3-4 hissəli böyük musiqi əsəri. □ Motsartın 40-cı simfoniyası dünya musiqi incilərindən biridir. situasiya is. - vəziyyət, şərait, durum, hadisələrin gedişi. □ O həmin situasiyada özünü itirmədi. |  | şövqlə z. - böyük həvəslə, ruh yüksəkliyi ilə, vəcdlə, ürəklə, ilhamla. □ Müğənni səhnəyə çıxıb şövqlə oxumağa başladı. tala is. - meşədə ağacsız, çılpaq yer, sahə; açıqlıq. □ Biz talada çadır qurub piknik eləmək qərarına gəldik. təhrif etmək f. - dəyişərək nöqsanlı etmək, korlamaq, yanlış şəklə salmaq. □ Sən dostunun fikirlərini təhrif edirsən. təpinmək f. - acıqlanmaq, bərk danlamaq, üstünə qışqırmaq. □ Rzaquluya elə təpinmişəm ki, qorxusundan evdən çölə çıxa bilmir. (N.Vəzirov) tətik is. - odlu silahlarda atəş açmaq üçün barmaqla geri çəkilən mil. □ O, gözünü yumub tüfəngin tətiyini çəkdi. yaraq-yasaq is. - silah-sursat. □ Kəşfiyyatçılara yaraq- yasaq verildi. yarpız is. - ağ və qırmızı çiçəkləri olan ətirli bitki; çölna- nəsi. □ Azərbaycan kulinariyasında yarpızdan geniş istifadə olunur. yasavul is. - polis vəzifəsini icra edən şəxs; mühafizəçi, keşikçi. □ Oğrular yasavulların fit səsini eşidib pəncərədən qaçdılar. yayla is. - dağlıq ərazidə düzən yer, yaylaq. □ Bu yaylada hər il türkxalqlarının mədəniyyətfestivalı keçirilir. yekdil sif. - fikri, rəyi bir olan; həmrəy. □ Konfrans iştirakçıları yekdil qərara gələ bilmədilər. yepiskop is. - xristianlıqda ali ruhani rütbəsi, müəyyən inzibati ərazinin xristian rəhbəri. □ Şəhərin meri heç vaxt yepiskopun sözündən çıxmırdı. yozmaq f. - özü istədiyi kimi məna vermək, izah etmək, şərh etmək, yuxuda görülmüş şeyə məna vermək.