Dinləmə • Oxu (bədii mətn)

| Mənəvi dəyərlər

1-ci fəsil |
Dinləmə |  |
| 05
| 1 | a |  | Qeydlər götürməklə "Qazi Vüsal Səttarov" mətnini dinləyin. Mətndəki döyüş səhnəsini öz sözlərinizlə təsvir edin.
|  | b |  | Təsəvvür edin ki, qazi Vüsal Səttarovdan müsahibə almalısınız. Bunun üçün suallar tərtib edin.

2 | a |  | Həyatda güvəndiyiniz insan varmı? Nə üçün məhz o adama güvənirsiniz? Bəs sizə güvənən dostunuz varmı? Onun güvənini doğrultmaq üçün nə edirsiniz? BİLİRDİM Kİ, GƏLƏCƏKSƏN

Qarabağ uğrunda gedən ağır döyüşlərdən biri idi. Düşmən gülləyə, mərmiyə qənaət etmirdi. Aramsız güllə yağışı əsgərlərimizə bir an belə başlarını səngərdən çıxarmağa imkan vermirdi.

Abbasla Rəhim səngərdə diz üstə dayanıb bir-birinə qısıldılar. Başları üstündə torpağı yalayan düşmən güllələri vahiməli səslər çıxarırdı. Rəhim gülümsünüb dedi:

- Abbas, yadındadır uşaqlıqda "dava-dava" oynamağımız? Mən səni nişan alıb atanda qışqırırdım: "Tuf, tuf! Öldün!" Sən də başını sağa-sola çevirirdin: "Vıy, vıy, dəymədi". Sən canın, bir də "vıy, vıy" de, görüm oxşada bilirsən?

- Sən də zarafata vaxt tapdın, - deyə Abbas incik halda dilləndi.

Xasiyyətləri müxtəlif olsa da, onlar uşaqlıqdan dost idilər. Birinin məhəllə uşağı ilə davası düşəndə o biri həmin dəqiqə haradansa peyda olub ona qahmar çıxardı. Bir dəfə Rəhimin özündən iki yaş böyük bir yekəpərlə sözü düz gəlməmişdi. Onlar dalaşan vaxt Abbas həmişəki kimi özünü yetirib dostuna kömək etmişdi. Sonra isə Rəhimə demişdi:

- Sən nə edirsən?! Görmürsən, nə boydadır?! Adam tapmırsan dalaşmağa?!

O zaman Rəhim sakitcə cavab vermişdi:

- Bilirdim ki, gələcəksən...

...Güllə yağışı səngimək bilmirdi. Ermənilər, nəyin bahasına olursa olsun, kəndi ələ keçirmək istəyirdilər. Rəhim əlindəki qumbaranı sıxıb qeyzlə dedi: - Alçaqlar! Deyəsən, əl çəkməyəcəklər. Bir az yaxın gedə bilsəydim, qumbaranı başlarına çaxardım. | Söz boğçası • peyda olmaq • səngimək • qahmar çıxmaq • qeyzlə • təpinmək • tətik • gizir

- Otur oturduğun yerdə! Bu sənin üçün "dava-dava" oyunu deyil, - Abbas dostuna təpindi.

- Yox, daha səbrim çatmır.

Bunu deyib Rəhim səngərdən sıçradı. On-on beş addım qaçıb əlindəki qumbaranı var gücü ilə düşmənə tərəf atdı. Elə həmin an üstünə yağan güllələrdən Rəhim yerə sərildi.

- Rəhiiiim!!! - Abbasın harayı atəş səslərini batırdı.

O, irəli atılmaq istəyəndə yanındakı gizir qolundan yapışdı:

- Dəyməz. O güllələrdən heç kim sağ qurtara bilməz.

Gizirin sözü ağzında qaldı. Abbas onun əlini itələyib səngərdən çıxdı.