Ümumiləşdirici tapşırıqlar
1-3-cü tapşırıqlar aşağıdakı mətnlə bağlıdır.
DƏYİRMİ MASA

İfadənin tarixçəsi V-VI əsrlərdə yaşamış ingilis kralı Arturla bağlıdır.

Kral Artur tez-tez sarayında cəngavərlərlə görüşər, məsləhətləşər və sonda da ziyafət verərmiş. Kral cəngavərlər arasında kimin ona daha yaxın oturması barədə söz-söhbətin yaranmasını istəmirdi. Buna görə də toplantıları, adətən, böyük və dairəvi masa arxasında keçirərmiş. İştirakçılar hər dəfə saat əqrəbi istiqamətində hərəkət edərək dəyirmi masa arxasında yerlərini dəyişərmişlər. Burada nə birinci, nə də sonuncu yer var idi, bütün yerlər eyni dərəcədə şərəfli idi. Beləliklə, Arturun sarayındakı masa sanki ölkədə bərabərlik simvoluna çevrilmişdi.

İndi dətez-tez hər hansı birgörüşü "dəyirmi masa" adlandırırlar. Əlbəttə, söhbət masanın dəyirmi formada olmasından yox, bu ifadənin daşıdığı rəmzi mənadan gedir.

1 |  | Mətnə əsasən cümlələri tamamlayın. 1. İfadənin yaranma tarixçəsi V-VI əsrlərə aiddir. 2. Artur ədaləti ilə tanınmış ispan kralı idi. 3. Kral Artur cəngavərləri arasında ayrı-seçkilik etməzdi. 4. Arturun sarayındakı masa bərabərlik simvoluna çevrilmişdi. 5. Bütün görüşlər mütləq dəyirmi formalı masa ətrafında keçirilməlidir.

2 |  | Mətnə istinad etməklə kral Arturun aşağıdakı xüsusiyyətlərini əsaslandırın. uzaqgörən, tədbirli, ədalətli

3 |  | "Dəyirmi masa" ifadəsini həqiqi və məcazi mənalarda cümlədə işlədin.

4 |  | Aşağıdakı məlumata əsasən tərkibində tele- olan sözlər düzəldin və mənasını izah edin. Tele - "uzaq məsafələrə işləyən, verilən, göndərilən, uzaq məsafələrdən görülən, eşidilən, yazılan"mənasını ifadə edir.
vizor (yun. videre - görmək) skop (yun. skopeo - baxmaq) | fon (yun. fone - səs, nitq) patiya (yun. pathos - hiss)

5 |  | Sözlərə şəkilçilər əlavə edib köçürün. Həmin şəkilçilərin iki, dörd, yoxsa bir cür yazılmasını müəyyənləşdirin.