Oxuyub-qavrama • Danışma • Yazı

| Düşün və cavab ver

3 | a |  | "Bilirdim ki, gələcəksən" mətninin verilmiş yarımbaşlıqlara uyğun gələn hissələrini müəyyənləşdirin. Mətndə hansı hissə hadisələrin ardıcıllığını pozur? 1. Dostların səngərdə söhbəti 2. Qayğısız uşaqlıq illəri 3. Düşmən üzərinə hücum 4. Abbasın şücaəti

| b |  | Mətndəki hansı epizod sizə daha çox təsir etdi? Səbəbini izah edin.

| c |  | Mətnin sonuncu cümləsini bir daha oxuyun. Sizcə, Rəhimin Abbasa son sözləri nə ola bilərdi?

| ç |  | Abbasın və Rəhimin xarakterindəki əsas xüsusiyyətlər haqqında danışın. Mətnə istinad etməklə fikrinizi əsaslandırın.

| d |  | "Onunla kəşfiyyata getmək olar" ifadəsinin mənasını izah edin və oxuduğunuz mətnlə əlaqələndirin.

| e |  | "Qazi Vüsal Səttarov" və "Bilirdim ki, gələcəksən" mətnlərini aşağıdakı göstəricilər üzrə müqayisə edin. • növü • məzmunu • mövzusu • ideyası
| ə |  | Müzakirə. Sizcə, döyüşdə qələbə çalmaq üçün əsgərlərin hansı keyfiyyətləri olmalıdır?
| Qlossari Mətnin növü dedikdə bədii və qeyri-bədii mətnlər nəzərdə tutulur. Bədii mətnlərin məqsədi oxucunu düşündürmək, duyğulandırmaqdır. Qeyri-bədü mətnlər isə oxucunu bilgiləndirmək, maarifləndirmək, hər hansı fikrə inandırmaq məqsədi daşıyır.

| Yazı

4 | a |  | Cütlərlə iş. Mətn qəhrəmanlarına məktub yazın. 1. Vüsal Səttarova məktub 2. Abbasa məktub
| b |  | Bir-birinizin məktubunu oxuyun və münasibət bildirin.