Danışma • Yazı

| Düşün və cavab ver

2 | a |  | Mətndə altından xətt çəkilmiş cümləni bir daha oxuyun. Burada ifadə olunan fikir hansı epizodda öz təsdiqini tapdı?

| b |  | Obrazların nitqinə əsasən onların xarakteri haqqında mülahizələrinizi söyləyin. 1. Məndən başqa qanı bu qrupdan olan yoxdur ki? Bir də ki, kimdir e uşaqdan qan götürən? 2. Ana, dur gedək, mənim qanım uyğundur. Birdən xəstəyə donor tapılmaz.

| c |  | Müzakirə. Mətnin məzmunundan çıxış edərək verilən fikirləri əsaslandırın. 1. Mustafa bəzən kobud davransa da, hərəkətinə haqq qazandırmaq olar, çünki.... 2. Səlim təbiətcə sakit olsa da, daxilən daha güclüdür, çünki....

| ç |  | Mətnin planını qurun. Qurduğunuz plan əsasında mətni nəql edin.

3 | a |  | Özünüzün hansı qan qrupuna aid olduğunuzu bilirsinizmi? Sizcə, nə üçün hər bir adamın şəxsiyyət vəsiqəsində onun qan qrupu qeyd olunur? QAN QRUPLARI Orqanizm üçün qanın böyük əhəmiyyəti var. O bütün orqanları qidalandırır və onların fəaliyyətini təmin edir. İnsan müəyyən səbəblərdən qan itirərsə, sağlamlığına təhlükə yaranar. Belə hallarda xəstəyə qan köçürülür.
Bəs qanköçürmə necə həyata keçirilir? Hər bir insan istənilən xəstəyə qan verə bilərmi? Donorla xəstənin qan qrupları arasında uyğunluq olmasa, bu, mümkün deyil. İnsanlarda mənfi və müsbət rezuslu olmaqla dörd qan qrupu var. Dünya əhalisinin 85 faizi müsbət, 15 faizi mənfi rezuslu qan qruplarına aiddir. Təbabətdə mənfi rezuslu qana çox ehtiyac olur. Çünki belə qanı olan xəstələr yalnız mənfi rezuslu qan qəbul edə bilərlər. | Bu maraqlıdır "Rezus" sözü "makaka rezus" adlı meymun cinsinin adından götürülüb. Alimlər ilk dəfə bu meymun üzərində araşdırma apararkən rezus faktorunu aşkar ediblər.

| b |  | Verilmiş cədvələ əsasən mətni davam etdirin.

Qan qrupları | I qrup | II qrup | III qrup | IV qrup
Qan verə bildiyi qrup | I, II, III, IV | II, IV | III, IV | IV
Qan qəbul edə bildiyi qrup | I | I, II | I, III | I, II, III, IV

| Yazı

4 | a |  | "Təcili qan lazımdır" mətnini aşağıdakı plana uyğun davam etdirib yazın. 1. Mustafanın etirafı 2. Ata ilə görüş 3. Ayrılmaz dostlar