Söz ehtiyatı

Orxanın qışqırığını eşidən Təpəl tez geri dönüb onun yanına gəldi. Dostunun yanında həyəcanla ora-bura vurnuxaraq hürməyə başladı.

Parkdakı tanış uşaqlardan biri Orxangilə qaçdı ki, valideynlərinə xəbər versin.

***

Yarım saat sonra Orxan və valideynləri həkimin otağında idilər. Təpəl də burada idi. Deyəsən, o özünü günahkar hesab edirdi. Bir küncə qısılıb gah həkimə, gah da çarpayıda uzanmış Orxana baxırdı.

Həkim Orxanın ayağını müayinə etdi. Üzündə təəccüb ifadəsi var idi:

- Orxan, bir ayağa dur görüm. Qapıya doğru get.

Orxan ayağa qalxıb yeriməyə başladı. O axsamırdı, ayağında heç bir ağrı hiss etmirdi. Ata ilə ananın sevincinin həddi-hüdudu yox idi.

- Deyəsən, idmanla məşğul olmağa başlamısan? - deyə həkim gülümsədi.

- Xeyr, - Orxan utancaq səslə cavab verdi.

Atası söhbətə qarışdı:

| - Orxan Təpəlin ayağını sağaltmaq üçün hər gün onunla bir neçə kilometr gəzir. - Təpəl kimdir? Ata otağın küncündə sakitcə oturmuş Təpəli göstərdi. Küçük nədənsə sarğılı ayağını qaldırıb həkimə sarı uzatdı. Hamı onun bu hərəkətinə güldü. Həkim əlini Orxanın çiyninə qoyub dedi: - Səni xeyirxahlığın sağaltdı. Rafiq Ələkbəroğlu |

| Söz ehtiyatı

1 | a |  | Sizcə, nə üçün Orxan küçüyə "Təpəl" adı qoymuşdu? İllüstrasiyaya və mətnə əsasən bu sözün mənasını təxmin edin. Lüğət vasitəsilə dəqiqləşdirin.

| b |  | Mətndəki "ürəyi yumşalmaq" ifadəsinin işləndiyi kontekst (cümlə) onun mənasını başa düşməyə kömək edirmi? Cavabınızı əsaslandırın.

| c |  | Qruplarla iş. Tərkibində "ürək" sözü olan frazeoloji birləşmələrin mənalarını izah edin. Bu ifadələri cümlələrdə işlədin. I qrup: ürəyi yanmaq, ürəyə yatmaq, ürəyi açılmaq. II qrup: ürəyi ağrımaq, ürəyi sıxılmaq, ürəyi dağa dönmək. III qrup: ürəyi düşmək, ürəyi əsmək, ürəyi gəlməmək. IV qrup: ürəyi qopmaq, ürək qızdırmaq, ürəyi sınmaq. |

| Nə anladın?

| ç |  | Cümlələri mətnin məzmununa əsasən tamamlayın. 1. Orxan axsayırdı, çünki.... 2. Orxan hər gün Təpəl ilə bir neçə kilometr gəzirdi, çünki.... 3. Orxanın ayağı sağalmışdı, çünki....